CELEX: 32018D0489
Language: bg
Date: 2018-03-21 00:00:00
Title: Решение за изпълнение (ЕС) 2018/489 на Комисията от 21 март 2018 година за изменение на Решение (ЕС) 2017/675 относно мерки за предотвратяване на въвеждането в Съюза на вируса на шапа от Алжир и Тунис (нотифицирано под номер С(2018) 1604) (Текст от значение за ЕИП. )

23.3.2018   
            
            
               BG
            
            
               Официален вестник на Европейския съюз
            
            
               L 81/20
            
         РЕШЕНИЕ ЗА ИЗПЪЛНЕНИЕ (ЕС) 2018/489 НА КОМИСИЯТА
   от 21 март 2018 година
   за изменение на Решение (ЕС) 2017/675 относно мерки за предотвратяване на въвеждането в Съюза на вируса на шапа от Алжир и Тунис
   
      
         (нотифицирано под номер С(2018) 1604)
      
   
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 91/496/ЕИО на Съвета от 15 юли 1991 г. относно определяне на принципите на организация на ветеринарните проверки на животни, въведени в Общността от трети страни, и за изменение на Директиви 89/662/ЕИО, 90/425/ЕИО и 90/675/ЕИО (1), и по-специално член 18, параграф 6 от нея,
   като взе предвид Директива 97/78/ЕО на Съвета от 18 декември 1997 г. за определяне на принципите, които регулират организацията на ветеринарните проверки на продуктите, въведени в Общността от трети страни (2), и по-специално член 22, параграф 6 от нея,
   като има предвид, че:
   
               (1)
            
            
               В Директива 91/496/ЕИО се определят принципите за ветеринарните проверки на животни, въведени в Съюза от трети държави. В Директива 97/78/ЕО се определят принципите за ветеринарните проверки на продукти, въведени в Съюза от трети държави. И в двете посочени директиви се определят също така мерки, които могат да бъдат приети от Комисията, ако дадена болест, която може да представлява сериозна заплаха за здравето на животните или за общественото здраве, се прояви или разпространи на територията на трета държава.
            
         
               (2)
            
            
               След като бяха получени уведомления от Алжир и Тунис за появата на шап в тези държави, бяха предприети предпазни мерки на равнището на Съюза с решения за изпълнение (ЕС) 2017/675 (3) и (ЕС) 2017/887 на Комисията (4).
            
         
               (3)
            
            
               Решение (ЕС) 2017/675 се прилага до 30 април 2018 г.
            
         
               (4)
            
            
               Тъй като ситуацията във връзка с болестта шап в Алжир и Тунис продължава да бъде несигурна, а значителен брой пратки с живи говеда се изнасят от държави — членки на ЕС, към тези държави, е целесъобразно срокът на действие на въведените мерки да бъде удължен.
            
         
               (5)
            
            
               Мерките, предвидени в настоящото решение, следва да се прилагат за срок, който позволява пълна оценка на развитието на болестта шап в засегнатите области.
            
         
               (6)
            
            
               Мерките, предвидени в настоящото решение, са в съответствие със становището на Постоянния комитет по растенията, животните, храните и фуражите,
            
         ПРИЕ НАСТОЯЩОТО РЕШЕНИЕ:
   Член 1
   Член 5 от Решение (ЕС) 2017/675 се заменя със следното:
   
      „Член 5
      Настоящото решение се прилага до 30 юни 2019 г.“
   
   Член 2
   Адресати на настоящото решение са държавите членки.
   
      Съставено в Брюксел на 21 март 2018 година.
      
         
            За Комисията
         
         Vytenis ANDRIUKAITIS
         
            Член на Комисията
         
      
   
   
      (1)  ОВ L 268, 24.9.1991 г., стр. 56.
   
      (2)  ОВ L 24, 30.1.1998 г., стр. 9.
   
      (3)  Решение за изпълнение (ЕС) 2017/675 на Комисията от 7 април 2017 година относно мерки за предотвратяване на въвеждането в Съюза на вируса на шапа от Алжир (ОВ L 97, 8.4.2017 г., стр. 31).
   
      (4)  Решение за изпълнение (ЕС) 2017/887 на Комисията от 22 май 2017 година относно мерки за предотвратяване на въвеждането в Съюза на вируса на шапа от Тунис и за изменение на Решение за изпълнение (ЕС) 2017/675 (ОВ L 135, 24.5.2017 г., стр. 25).